આજે સવારે કર્નાટક ચુંટણીનાં પરિણામનાં રૂઝાનમાં કોંગ્રેસ આગળ ચાલી રહ્યુ હતુ, જેને જોતા બીજેપી અને કોંગ્રેસ વચ્ચે સીટોનું અંતર ઓછુ રહેશે તે દેખાઇ રહ્યુ હતુ પરંતુ હાલમાં આવી રહેલા રૂઝાન મુજબ બીજેપી કર્નાટકમાં સરકાર બનાવશે તે સ્પષ્ટ થઇ રહ્યુ હોય તેમ લાગી રહ્યુ છે. રૂઝાનમાં પાર્ટીને મળી રહેલી જીતને બીજેપીનાં કાર્યકર્તાઓ વધાવી રહ્યા છે. બીજેપી નેતા રવિશંકર પ્રસાદનું કહેવુ છે કે, આજનો દિવસ કામ કરવાનો દિવસ છે, વિકાસનાં કામને આગળ વધારવાનો દિવસ છે. સાથે તેમણે બીજેપી રાષ્ટ્રીય અધ્યક્ષ અમીત શાહનાં વખાણ કરતા કહ્યુ કે, તેમણે અહી ખુબ મહેનત કરી અને આખરે તેમની મહેનત રંગ લાવી છે.